b'\n_START_ARTICLE_\nClaudio Su\xc3\xa1rez\n_START_SECTION_\nKarriere\n_START_PARAGRAPH_\nSu\xc3\xa1rez startede klubkarrieren i Mexico City-klubben Pumas UNAM, hvor han var tilknyttet fra 1988 til 1996. Han vandt det mexicanske mesterskab med klubben i 1991 og CONCACAF Champions League i 1989. Herefter spillede han fire s\xc3\xa6soner hos Chivas Guadalajara, hvor det i 1997 blev til et nyt mexicansk mesterskab._NEWLINE_Fra 2000 til 2006 var Su\xc3\xa1rez p\xc3\xa5 kontrakt hos Tigres UANL i byen Le\xc3\xb3n. De sidste fire \xc3\xa5r af karrieren blev tilbragt i den amerikanske liga Major League Soccer, hvor han som s\xc3\xa5 mange andre mexicanere repr\xc3\xa6senterede Chivas Guadalajaras amerikanske s\xc3\xb8sterklub, Chivas USA.\n_START_SECTION_\nLandshold\n_START_PARAGRAPH_\nSu\xc3\xa1rez n\xc3\xa5ede over en periode p\xc3\xa5 14 \xc3\xa5r at spille intet mindre end 178 kampe og score seks m\xc3\xa5l for Mexicos landshold, hvilket giver ham nationens landskampsrekord. Hans f\xc3\xb8rste landskamp var et opg\xc3\xb8r mod El Salvador 25. juli 1992, mens hans sidste optr\xc3\xa6den i landsholdstr\xc3\xb8jen fandt sted 1. juni 2006 i en opvarmningskamp til VM i 2006 mod Holland._NEWLINE_Han repr\xc3\xa6senterede sit land ved et lang r\xc3\xa6kke internationale slutrunder, heriblandt b\xc3\xa5de VM i 1994 i USA, VM i 1998 i Frankrig og VM i 2006 i Tyskland. Han var ogs\xc3\xa5 med til at vinde guld ved Confederations Cup 1999 p\xc3\xa5 hjemmebane, samt ved tre udgaver af de nordamerikanske mesterskaber CONCACAF Gold Cup.'